এই প্রথম ওবিসিটি নিয়ন্ত্রণে নয়া গাইডলাইন আনছে কেন্দ্র

ওয়েবসাইট- ছোট ছোট শিশু থেকে কিশোর-কিশোরীদের মধ্যে বাড়ছে স্থূলতা। এই নিয়ে ‘মন কী বাত’ থেকে উদ্বেগ প্রকাশ করেছিলেন প্রধানমন্ত্রী নরেন্দ্র মোদি (Narendra Modi) । এই বছর স্বাধীনতা দিবসের ভাষণ থেকেও দেশবাসীকে স্থূলতা নিয়ে সতর্ক করেছেন প্রধানমন্ত্রী। স্থূলতা বা ওবেসিটিকে (Obesity)  ‘নিঃশব্দ ঘাতক’ বলে অভিহিত করেন তিনি। এবার মোদির সেই সতর্কতাই কাজে দিল। বলা হুঁশ ফিরল কেন্দ্রের।

এই প্রথম ওবিসিটি নিয়ে গাইডলাইন (Guide Line) আনছে কেন্দ্র সরকার। সরকারি সূত্রে খবর, ইন্ডিয়ান কাউন্সিল অফ মেডিক্যাল রিসার্চ (আইসিএমআর) (ICMR) পরামর্শ দিয়েছে, মোটাপণ বা স্থূলতায় রাশ টানতে এবার অবিলম্বে গাইডলাইন করা উচিত কেন্দ্রের। সেই মতো প্রস্তুতিও শুরু করে দেওয়া হয়েছে।

সম্প্রতি আইসিএমআরের ডিরেক্টর জেনারেল, স্বাস্থ্যমন্ত্রকের উচ্চপদস্থ আধিকারিকরা, পুষ্টিবিদ, ব্যারিয়াট্রিক সার্জেন, ডায়াবেটিস বিশেষজ্ঞ, ডাক্তার ও চিকিত্‍সা বিজ্ঞানীদের নিয়ে একটি এক বৈঠক করে। সেইখানেই এই বিষয়টি আলোচনায় ওঠে। সেখানেই এই নিয়ে নির্দিষ্ট গাইডলাইন আনার বিষয়ে সিদ্ধান্ত নেওয়া হয়েছে। আগে ভারতে মোটাপণ, স্থূলতা নিয়ে কোনও নির্দিষ্ট বিধিনিষেধ ছিল না। চিকিত্‍সা বিজ্ঞানীরা বিশ্বস্বাস্থ্য সংস্থার গাইডলাইন মেনে চলার পরামর্শ দিয়ে থাকেন। কিন্তু প্রধানমন্ত্রীর সচেতনতার পর থেকে নয়া গাইডলাইন তৈরি হচ্ছে। ভারতীয়দের খাদ্যাভ্যাস ও তাদের জীবনযাত্রাকে মাথায় রেখে তৈরি হচ্ছে।

আরও পড়ুন-  ভরা বর্ষায় এ কী ঘটল লাদাখে! তড়িঘড়ি সতর্ক হল প্রশাসন

প্রসঙ্গত, স্থূলতা বা মোটা হয়ে যাওয়া ক্রমশ উদ্বেগের কারণ হয়ে দাঁড়াচ্ছে। শিশু বা কিশোর বয়স থেকেই ওজন বৃদ্ধি মোটা হয়ে যাওয়ার প্রবণতা দেখা দিচ্ছে। এর মধ্যে অন্যতম কারণ অনিয়ন্ত্রিত জীবনযাত্রা ও অবশ্যই জাঙ্ক ফুডের প্রভাব। ফলে অল্প বয়স থেকেই নানা ধরনের রোগের শরীরে বাসা বাধছে ।

দেখুন আরও খবর-