HMPV সংক্রমণের প্রভাব! শেয়ার বাজারে বিরাট ধাক্কা

ওয়েব ডেস্ক: চীনের HMPV ভাইরাস নিয়ে আশঙ্কার মেঘ আরও ঘন হচ্ছে। কারণ ইতিমধ্যে ভারতে শুরু হয়েছে নতুন ভাইরাসের (Virus) সংক্রমণ। আইসিএমআর (ICMR) সূত্রে জানা গিয়েছে, ব্যাঙ্গালুরু (Bangaluru) শহরে এক আট মাসের শিশুর শরীরে সংক্রমণ লক্ষ্য করা গিয়েছে। এই খবর ছড়িয়ে পড়তেই সপ্তাহের প্রথম দিনে বিরাট ধাক্কা খেল ভারতের শেয়ার বাজার (Share Market)। ইতিমধ্যে, শেয়ার বাজারের উভয় সূচক নিম্নমুখী হয়েছে। বেশ কিছু সংস্থার শেয়ারের (Stock Price) দামও পড়ে গিয়েছে বলে খবর।

সোমবার শেয়ার বাজার খুলতেই ১,১০০ পয়েন্ট পড়ে গিয়েছে সেনসেক্স (Sensex)। অন্যদিকে নিফটিও (Nifty) পড়েছে ১ শতাংশেরও বেশি। সপ্তাহের প্রথম কর্মদিবসে সেনসেক্স পৌঁছেছে ৭৮,০৫৬ পয়েন্টে। নিফটি পৌঁছেছে ২৩,৬০০ পয়েন্টে। এদিন বাজারে সবথেকে বেশি পড়েছে ধাতু, পিএসইউ ব্যাঙ্ক, রিয়েল এস্টেট, তেল, গ্যাসের শেয়ারে। ৭ শতাংশ পড়েছে ইউনিয়ন ব্যাঙ্কের শেয়ারের দাম। আবার ৩ থেকে ৪ শতাংশ কমেছে টাটা স্টিল, আদানি এনার্জি, ব্যাঙ্ক অব বরোদা, এইচপিসিএল, বিপিসিএল, পঞ্জাব ন্যাশনাল ব্যাঙ্কের শেয়ারের দাম। পাশাপাশি পতন দেখা গিয়েছে এইচডিএফসি ব্যাঙ্ক, রিলায়েন্স ইন্ডাস্ট্রিজ, কোটাক মাহিন্দ্রা ব্যাঙ্কের শেয়ারের দামেও।

আরও পড়ুন: এইচএমপিভি রোগীদের থাকতে হবে আইসোলেশনে! কড়া স্বাস্থ্যবিধি দিল্লির

কিন্তু কেন শেয়ার বাজারে এই ধাক্কা? বিশেষজ্ঞরা মনে করছেন, করোনাকালীন সময়ে যেভাবে প্রভাবিত হয়েছিল অর্থনীতি, সেই কথা মাথায় রেখে বিনিয়োগ থেকে বিরত থাকছেন বিনিয়োগকারীরা। সেই কারণে সোমবার থেকে শেয়ার বাজারে বিনিয়োগ কমছে। তাই আজ থেকে নিম্নমুখী রয়েছে বাজার। পাশাপাশি বিভিন্ন দেশে যুদ্ধের কারণেও এমনটা হতে পারে।

দেখুন আরও খবর:

The post HMPV সংক্রমণের প্রভাব! শেয়ার বাজারে বিরাট ধাক্কা first appeared on KolkataTV.